b'\n_START_ARTICLE_\nKairo\n_START_SECTION_\nSiu\xc5\xbeetas\n_START_PARAGRAPH_\nPirmoji siu\xc5\xbeeto linija prasideda nuo jaunos merginos Kudo Michi (Kumiko Aso) persik\xc4\x97limo gyventi \xc4\xaf miest\xc4\x85. Ji dirba augal\xc5\xb3 prekybos \xc4\xafmon\xc4\x97je, kur vienas darbuotojas kelias paskutines dienas nepasirod\xc4\x97 darbe. Michi nuva\xc5\xbeiuoja jo aplankyti, randa namuose, ta\xc4\x8diau j\xc5\xb3 pokalbio metu jis lyg niekur nieko trumpam i\xc5\xa1eina \xc4\xaf kit\xc4\x85 kambar\xc4\xaf ir ten pasikaria. Tyrimo metu jo kompiuterio diske randama gausyb\xc4\x97 beveik vienod\xc5\xb3 nuotrauk\xc5\xb3, kuriose savi\xc5\xbeudis tiesiog \xc5\xbei\xc5\xabri \xc4\xaf savo monitori\xc5\xb3._NEWLINE_Antrojoje siu\xc5\xbeeto linijoje pasakojama apie jaun\xc4\x85 moksleiv\xc4\xaf, kuris visai nesiorientuoja kompiuteriuose ir tik neseniai \xc4\xafsived\xc4\x97 internet\xc4\x85. J\xc4\xaf nustebina interneto svetain\xc4\x97, kurioje si\xc5\xabloma susitikti su vaiduokliais._NEWLINE_Abejose istorijose vis daugiau \xc5\xbemoni\xc5\xb3 Japonijoje nusi\xc5\xbeudo ar tiesiog ka\xc5\xbekur i\xc5\xa1nyksta susid\xc5\xabr\xc4\x99 su i\xc5\xa1 interneto atvykusiais vaiduokliais, ta\xc4\x8diau implikuojama, kad jie ne\xc5\xbe\xc5\xabva o prie\xc5\xa1ingai, lieka am\xc5\xbeinai gyvi ka\xc5\xbekur kitame pasaulyje, ir am\xc5\xbeinai vieni\xc5\xa1i. Filmo pabaigoje \xc5\xa1ie dingimai pasiekia apokaliptin\xc4\xaf mast\xc4\x85, miestai i\xc5\xa1tu\xc5\xa1t\xc4\x97ja, i\xc5\xa1 filmo pagrindini\xc5\xb3 veik\xc4\x97j\xc5\xb3 lieka tik viena, kuri laivu palieka Japonij\xc4\x85.'